SL Uradni list Evropske unije C 345/1

SKUPNA PARLAMENTARNA SKUPŠČINA PARTNERSKEGA SPORAZUMA, PODPISANEGA MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI TER EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V TOREK, 17. MARCA 2014

2014/C 345/01

Vsebina

Uradna ustanovna seja

Seja Skupne parlamentarne skupščine

Sestava Skupne parlamentarne skupščine

Akreditacija predstavnikov, ki niso poslanci

1. Sprejetje dnevnega reda (AP101.540)

2. Sprejetje zapisnika zadnje seje 26. zasedanja Skupne parlamentarne skupščine (UL C 64, 4.3.2014)

3. Sporočila sopredsednikov, vključno s sklepi seje predsedstva 16. marca 2014

4. Nujna tema št. 1: človekove, ekonomske in socialne pravice migrantov v državah AKP in EU

5. Regionalno povezovanje in posodobitev carinskih postopkov za trajnostni razvoj držav AKP v sodelovanju z EU

6. Nujna tema št. 2: kriza v Srednjeafriški republiki

7. Poročilo ekonomskih in socialnih partnerjev

ZAPISNIK SEJE V PONEDELJEK, 17. MARCA 2014

(Seja se je začela ob 11.05.)

Uradna ustanovna seja

Skupščino so nagovorili:

sopredsednik Skupne parlamentarne skupščine Louis Michel, sopredsednik Skupne parlamentarne skupščine Fitz A. Jackson in predsednik grškega parlamenta Evangelos Meimarakis.

(Seja je bila prekinjena ob 12.15 in se je nadaljevala ob 15.05.)

PREDSEDUJOČI: Louis MICHEL

Sopredsednik

Seja Skupne parlamentarne skupščine

Sopredsednik je pozdravil vse udeležence.

Sestava Skupne parlamentarne skupščine

Sopredsednik je sporočil, da bo seznam članov Skupne parlamentarne skupščine, ki so ga posredovali organi držav AKP in Evropski parlament, priložen zapisniku.

Akreditacija predstavnika, ki ni poslanec

Sopredsednik je sporočil, da so zaradi izrednih okoliščin v skladu s členom 17(1) Sporazuma iz Cotonouja in členom 1(2) poslovnika Skupne parlamentarne skupščine prejeli eno prošnjo za akreditacijo predstavnika, ki ni poslanec. Navzočnost tega predstavnika bo zabeležena in njegovo ime navedeno v prilogi k zapisniku.

1. Sprejetje dnevnega reda (AP101.540)

Dnevni red je bil sprejet v obliki, navedeni v tem zapisniku.

2. Sprejetje zapisnika zadnje seje 26. zasedanja Skupne parlamentarne skupščine (UL C 64, 4.3.2014)

Zapisnik je bil sprejet.

3. Sporočila sopredsednikov, vključno s sklepi seje predsedstva 16. marca 2014

Sopredsednik je poročal o sklepih seje predsedstva 16. marca 2014.

Sprejeti so bili naslednji sklepi:

(a) Stalni odbori bodo pripravili naslednja poročila: Odbor za politične zadeve — Kulturna raznolikost in človekove pravice Odbor za gospodarski razvoj, finance in trgovino — Financiranje naložb in trgovine, vključno z infrastrukturo, v državah AKP s kombiniranim mehanizmom EU Odbor za socialne zadeve in okolje — Izzivi in priložnosti na področju izobraževanja in poklicnega usposabljanja v državah AKP

(b) Dvanajsto regionalno srečanje bo potekalo v tednu od 27. do 31. oktobra 2014 v srednjeafriški regiji.

(c) Misija za ugotavljanje dejstev v Zimbabveju bo potekala jeseni 2014.

(d) Sopredsednika se bosta udeležila 7. svetovnega mestnega foruma v Medellínu (Kolumbija).

(e) Na Fidži bo odšla misija za opazovanje parlamentarnih volitev, če bo za to prejela povabilo tamkajšnjih oblasti.

(f) Prihodnje misije Skupščine za opazovanje volitev bodo organizirale samostojne tiskovne konference.

Sopredsednik je sporočil naslednje roke:

— za predloge sprememb k sporazumnim resolucijam (o človekovih, ekonomskih in socialnih pravicah migrantov v državah AKP in EU ter o krizi v Srednjeafriški republiki): torek,18. marec 2014, do 12.00,

— za vprašanja glede načinov glasovanja: sreda, 19. marec 2014, ob 10.00, pisno. Govoril je: Michael Gahler. Christophe Apala Pen’apala Lutundula (Demokratična republika Kongo) je obvestil Skupščino, da bo 12. regionalno srečanje v Gabonu.

4. Nujna tema št. 1: človekove, ekonomske in socialne pravice migrantov v državah AKP in EU

Govorili so: Roberto Ridolfi (Evropska komisija), Boniface Yehouetome (Benin), Edit Bauer, Ahamada Chanfi Djaé (Komori), Musa Hussein Naib (Eritreja), Catherine Bearder, Netty Baldeh (Gambija), Alban Sumana Kingsford Bagbin (Gana), Abdikadir Omar Aden (Kenija), Ana Rita Geremias Sithole (Mozambik), Slavi Binev, Abdourahamane Chegou (Niger), Marija Gabriel, Adjedoue Weidou (Čad) in Michael Gahler.

Poslanci so poudarili, da so migracije naraven globalni pojav s številnimi temeljnimi vzroki, vključno z revščino in konflikti, vendar izvirajo tudi iz želje posameznikov po boljšem življenju. Govorniki so izpostavili, da je potreben skupen odziv, čeprav migracije različno vplivajo na države izvora, države tranzita in na ciljne države. Spomnili so na tragične dogodke, ki povzročajo izgubo življenj, in zahtevali tesnejše sodelovanje med državami AKP in EU, s katerim bi zagotovili kar največje spoštovanje pravic migrantov, ter okrepitev boja proti trgovini z ljudmi. Poslanci so zahtevali tudi, da se nameni posebna pozornost beguncem in krepitvi poti za zakonite migracije.

5. Regionalno povezovanje in modernizacija carinskih postopkov za trajnostni razvoj držav AKP v sodelovanju z EU

Odbor za gospodarski razvoj, finance in trgovino

Soporočevalca: Piet Van Der Walt (Namibija) in Oldřich Vlasák

Poročilo sta predstavila Piet Van Der Walt (Namibija) in Peter Štastný (namesto Oldřicha Vlasáka).

Govorili so: Mo-Mamo Karerwa (Burundi), Peter Štastný, Norbert Neuser, Olle Schmidt, Alban Sumana Kingsford Bagbin (Gana), Abdikadir Omar Aden (Kenija), Sábado Teresa Malendza (Mozambik), Abdourahamane Chegou (Niger), Adjedoue Weidou (Čad), Michael Gahler, Komi Selom Klassou (Togo), Kennedy K. Hamudulu (Zambija), Mohammed Mukhtar Ahmed (Nigerija) in Roberto Ridolfi (Evropska komisija).

Poslanci so poudarili, da je za spodbujanje regionalnega povezovanja pomembno krepiti bilateralno in regionalno sodelovanje pri carinskih zadevah. Izpostavili so ključno vlogo carinskih uprav pri pobiranju carin in davkov, vendar so poudarili, da je treba okrepiti njihove zmogljivosti v državah AKP, s čimer bi poenostavili trgovinske tokove in izboljšali izvršilne ukrepe, vključno s tistimi v boju proti korupciji in drugim kaznivim dejanjem. Poslanci so pozdravili sporazum o olajševanju trgovine, ki je bil sprejet na deveti ministrski konferenci STO na Baliju in katerega namen je skrajšanje birokratskih postopkov in pospešitev carinjenja. Poslanci so zahtevali pomoč pri izvajanju tega sporazuma (na primer preko programa za pomoč trgovini).

Razpravo sta zaključila Piet Van Der Walt (Namibija) in Peter Štastný.

6. Nujna tema št. 2: kriza v Srednjeafriški republiki

Govorili so: Vincent Ringenberg (ESZD), Mo-Mamo Karerwa (Burundi), Mariya Gabriel, Gberi Kombo (Kamerun), Miguel Ángel Martínez Martínez, Dambert René Ndouane (Republika Kongo), Louis Michel, Christophe Apala Pen’apala Lutundula (Demokratična republika Kongo), Mohammed Mukhtar Ahmed (Nigerija), Netty Baldeh (Gambija), Abdikadir Omar Aden (Kenija), Abdourahamane Chegou (Niger), Michael Gahler, Adjedoue Weidou (Čad), Komi Selom Klassou (Togo), Jacob Oulanyah (Uganda), Peter Štastný in Laurent N’gon-Baba (Srednjeafriška republika).

Poslanci so pozvali k hitremu ukrepanju mednarodne skupnosti v Srednjeafriški republiki in pohvalili države, ki sodelujejo v vztrajnih prizadevanjih za varnost, humanitarno pomoč in razvoj. Govorniki so poudarili, da je treba za ponovno vzpostavitev pravne države in osnovnih javnih storitev obnoviti mir in varnost ter zagotoviti ustrezno financiranje. Poslanci so obsodili kršenje človekovih pravic in poudarili, kako pomembna sta boj proti nekaznovanosti in ustvarjanje primernih razmer za vrnitev beguncev. Izrazili so podporo prehodnim voditeljem Srednjeafriške republike in poudarili, da mora mednarodna skupnost zagotoviti, da bodo parlamentarne in predsedniške volitve lahko potekale po načrtih.

7. Poročilo ekonomskih in socialnih partnerjev

Predstavitev predsednika spremljevalnega odbora AKP in člana Evropskega ekonomsko-socialnega odbora Xavierja Verbovna

Xavier Verboven je predstavil novosti v zvezi s srečanjem mreže gospodarskih in socialnih akterjev EU in Afrike, ki je potekalo 4. in 5. marca 2014, in poudaril pomembnost zaposlovanja mladih, socialnega varstva, prehranske varnosti in izzivov, povezanih z migracijami.

Poslanci so pozdravili vztrajno sodelovanje med civilnimi družbami držav EU in AKP in izpostavili potrebo po tem, da se zagotovi boljša sinergija med šolskimi sistemi in potrebami trga dela.

Govorili so: Adjedoue Weidou (Čad), Ousmane Kaba (Gvineja) in Miguel Ángel Martínez Martínez.

Razpravo je zaključil Xavier Verboven.

(Seja se je končala ob 18.25.)